Diari Oficial de la Generalitat Valenciana


Sumari del DOGV 4289, del 10-07-2002 (2002/7014)

Notificació al senyor Cándido Hinojosa Alemany.
-----------------------------------------------

### Dades del document

Número de DOGV
:   4289

Data del DOGV
:   10-07-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/7014


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Cándido Hinojosa Alemany. [2002/7014]
  
Ja que s'ha pogut notificar al Sr. Cándido Hinojosa Alemany, en el domicili conegut per esta administració, la Resolució del director del Centre de Desenvolupament Marítim, amb data 31 de maig de 2002, per la qual s'ordena al Servici d'Explotació i Conservació de Ports que procedisca a l'execució subsidiària de la Resolució amb data 6 de març de 2002, i s'ha hagut d'assenyalar el dia i l'hora amb citació de l'interessat. D'acord amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, es fa públic el text integre de la citada resolució perquè el present anunci servisca de notificació de l'anterior.
  
Vist informe del Servici d'Explotació i Conservació de Ports sobre l'assumpte de referència, en el qual s'indica:
  
?L'embarcació pesquera denominada Cristian y Davinia, amb matrícula 3a-1-162, s'ha afonat en el port de Cullera en la zona del moll pesquer.
  
Posats en contacte amb la Confraria de Pescadors de Cullera perquè ens comunicara el propietari de l'embarcació, ens indiquen que el desconeixen i que l'embarcació es troba o s'ha trobat relacionada amb processos judicials, en el jutjat de 1a Instància núm. 2 de Sueca.
  
No obstant això, la situació de l'embarcació en el port fa perillar les maniobres d'atracada de la resta d'embarcacions per la qual cosa fa falta la realització immediata dels treballs de treta i de posada en sec, treballs que han sigut pressupostats per l'empresa Grúas Hoyo i que són de la quantitat de 1.394,34 euros, l'IVA inclòs.
  
Atés que la navegació en el port s'ha de realitzar en condicions de seguretat i que l'embarcació afonada ho impedix, i que la imatge d'abandó i ruïna que oferix el vaixell afonat no és la més adequada per a un port com el de Cullera, amb una important càrrega turística, este Servici d'Explotació i Conservació de Ports proposa a la Direcció del Centre de Desenvolupament Marítim que:
  
Per part del Servici d'Explotació i Conservació de Ports es procedisca a l'extracció i posada en sec del vaixell pesquer Cristian y Davinia, amb matrícula 3a-1-162.
  
Efectuades les oportunes gestions amb la Capitania Marítima de Castelló, resulta que la propietat del vaixell és del Sr. Cándido Hinojosa Alemany, i també que sobre l'embarcació hi ha una anotació d'embargament decretada pel Jutjat de 1a Instància número dos de Sueca, en les actuacions de judici executiu núm. 180/99.
  
Posats en contacte amb el referit Jutjat, se'ns informa que l'embarcació ha sigut subhastada, i es troba pendent de dictar la Resolució d'Adjudicació, per la qual cosa a dia de la data la propietat continua sent del Sr. Cándido Hinojosa Alemany?.
  
En conseqüència, pel director del Centre de Desenvolupament Marítim es va dictar Resolució amb data 6 de març de 2002 per la qual s'acordava:
  
?Requerir al Sr. Cándido Hinojosa Alemany perquè procedisca a traslladar l'embarcació Cristian y Davinia fora del port de Cullera, en el termini improrrogable de cinc dies, amb advertiment que en cas d'incompliment per part d'este, es procedirà a l'execució subsidiària per l'administració, i a costa de l'executat, d'acord amb el que establix el mateix article 107 de la Llei de Ports de l'Estat i de la Marina Mercant, i dels articles 95 a 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i seran a càrrec del propietari tant les despeses ocasionades per l'embarcació Cristian y Davinia fins a la data (1.394,34 euros, l'IVA inclòs) com els generats per les operacions mencionades?.
  
La referida resolució va haver de ser notificada per edictes, ja que va ser tornada en dues ocasions la carta amb justificant de recepció remesa al domicili conegut per esta administració. El 10 de maig dels corrents es va publicar en el DOGV la notificació de la resolució, i el 30 de maig va tindre entrada en el Servici de Gestió de Ports, el certificat de l'Ajuntament de Cullera acreditatiu d'haver estat l'edicte exposat al públic durant vint dies.
  
Així mateix, es va lliurar un ofici al Jutjat de 1a Instància núm. 2 de Sueca del següent tenor literal: Havent tingut coneixement que en eixe Jutjat se seguixen les actuacions de referència (juí executiu núm. 180/99) en els quals ha tingut lloc la subhasta de l'embarcació de l'assumpte, adjunte perquè en prengueu coneixement i tinga els efectes oportuns una còpia de la resolució dictada en l'expedient administratiu que se seguix per a la treta de l'embarcació Cristian y Davinia, i se li comunica que, cas que s'incomplisca el requeriment contingut en la resolució, l'administració procedirà a la treta i posada en sec de l'embarcació, en este cas la quantia del pressupost assenyalat per a estos treballs (1.394,34 euros) haurà de ser abonada per qui finalment resulte adjudicatari de l'embarcació?.
  
No s'ha rebut contestació del Jutjat, a pesar de constar el rebut de l'ofici indicat el 14 de març de 2002.
  
Ja que no s'ha complit allò que ordena la Resolució del dia 6 de març de 2002.
  
Atés que, segons disposa la Llei 60/1962, de 24 de desembre, de Règim d'Auxili, Salvament, Remolcs, Troballes i Extraccions Marítimes, en l'article 25, ?l'extracció de coses afonades dins dels ports espanyols es regirà per la legislació de ports?.
  
Atés que l'article 107.2 de la Llei 27/1992, de 24 de novembre, de Ports de l'Estat i de la Marina Mercant, disposa que:
  
?2. En els supòsits d'afonament de vaixells en les aigües d'un port, l'Autoritat Portuària assenyalarà als seus propietaris, naviliers, representants o a les companyies asseguradores on han de situar les seues restes o el vaixell una vegada tret, dins del termini que a l'efecte determine, així com les garanties o mesures de seguretat que s'han de prendre per a evitar un nou afonament.
  
Si incompliren les ordes o els acords de l'Autoritat Portuària, esta podrà utilitzar per al rescat del vaixell afonat els mitjans d'execució forçosa prevists en l'ordenament jurídic, i queda obligat, en qualsevol cas, el propietari o navilier a sufragar les despeses ocasionades.
  
Si este no abonara en el termini reglamentàriament establit les quantitats meritades pel rescat, l'Autoritat Portuària podrà procedir a l'alienació de les restes del vaixell, i deduirà de l'import obtingut les despeses ocasionades. Si no és suficient, la diferència serà exigida per via de constrenyiment.-
  
Atés que l'article 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú establix que serà procedent l'execució subsidiària quan es tracte d'actes que, per no ser personalíssims, puguen ser realitzats per un subjecte diferent de l'obligat, ?en este cas les administracions públiques realitzaran l'acte, per si o a través de les persones que determinen, a costa de l'obligat?.
  
Fent ús de les atribucions que concedix al director del Centre de Desenvolupament Marítim l'article 35 del Decret 210/2001, de 18 de desembre, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports,
  
Resolc
  
1. Ordenar al Servici d'Explotació i Conservació de Ports que procedisca a l'execució subsidiària de la Resolució de data 6 de març de 2002, i s'haurà d'assenyalar el dia i l'hora amb citació de l'interessat.
  
2. Notificar la present resolució al Sr. Cándido Hinojosa per mitjà d'edictes al Jutjat de 1a Instància núm. 2 de Sueca i al Servici d'Explotació i Conservació de Ports a fi de donar compliment a allò que ordena l'apartat precedent.
  
Esta resolució no és definitiva i contra la qual es pot interposar recurs d'alçada davant del conseller d'Obres Públiques, Urbanisme i Transports, en el termini d'un mes, comptador des del sendemà de la notificació de la present, sense perjuí de la utilització per l'interessat de qualsevol altre recurs que estime pertinent?.